CELEX: 31987R4118
Language: el
Date: 1987-12-21 00:00:00
Title: Κανονισμός (ΕΟΚ) αριθ. 4118/87 της Επιτροπής της 21ης Δεκεμβρίου 1987 περί καθορισμού του ποσού της πριμοδοτήσεως για ορισμένα αλιευτικά προϊόντα κατά την αλιευτική περίοδο 1988

Avis juridique important

|

31987R4118

Κανονισμός (ΕΟΚ) αριθ. 4118/87 της Επιτροπής της 21ης Δεκεμβρίου 1987 περί καθορισμού του ποσού της πριμοδοτήσεως για ορισμένα αλιευτικά προϊόντα κατά την αλιευτική περίοδο 1988  

Επίσημη Εφημερίδα αριθ. L 386 της 31/12/1987 σ. 0017 - 0018

***** ΚΑΝΟΝΙΣΜΟΣ (ΕΟΚ) αριθ. 4118/87 ΤΗΣ ΕΠΙΤΡΟΠΗΣ  της 21ης Δεκεμβρίου 1987  περί καθορισμού του ποσού της πριμοδοτήσεως για ορισμένα αλιευτικά προϊόντα κατά την αλιευτική περίοδο 1988  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως της αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3759/87 (2),  τον κανονισμό (ΕΟΚ) αριθ. 2203/82 του Συμβουλίου της 28ης Ιουλίου 1982 για τη θέσπιση των γενικών κανόνων σχετικά με τη χορήγηση πριμοδοτήσεως για ορισμένα προϊόντα αλιείας (3), και ιδίως το άρθρο 3,  Εκτιμώντας:  ότι η πριμοδότηση μεταφοράς θα έπρεπε να αποτελέσει ικανοποιητικό κίνητρο για τις οργανώσεις παραγωγών ώστε να μεταφέρουν τα προϊόντα που έχουν αποσυρθεί από την αγορά για να αποφευχθεί η καταστροφή τους·  ότι το ποσό της πριμοδοτήσεως μεταφοράς πρέπει να καθοριστεί κατά τρόπο ώστε να μη διαταραχθεί η ισορροπία της αγοράς των εν λόγω προϊόντων·  ότι το ποσό της πριμοδοτήσεως δεν μπορεί να ξεπεράσει το 50 % της κοινοτικής τιμής αποσύρσεως νωπού προϊόντος, ούτε το ποσό των τεχνικών εξόδων μεταποιήσεως που διαπιστώθηκαν στην Κοινότητα κατά την προηγούμενη αλιευτική περίοδο, εξαιρουμένων των πλέον υψηλών εξόδων·  ότι οι τιμές αποσύρσεως για την περίοδο 1988 των αλιευτικών προϊόντων που απαριθμούνται στο παράρτημα του κανονισμόυ (ΕΟΚ) αριθ. 2203/82, έχουν καθοριστεί με τον κανονισμό (ΕΟΚ) αριθ. 4115/87 της Επιτροπής (4)·  ότι, στη βάση των δεδομένων των σχετικών με τα τεχνικά έξοδα μεταποιήσεως που διαπιστώθηκαν στην Κοινότητα, είναι σκόπιμο να καθοριστεί, για την αλιευτική περίοδο 1988 το ποσό της πριμοδοτήσεως, όπως εμφαίνεται στο παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1988 το ποσό της πριμοδοτήσεως μεταφοράς των προϊόντων που εμφαίνονται στο παράρτημα Ι του κανονισμού (ΕΟΚ) αριθ. 2203/82, καθορίζεται όπως αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 361 της 20. 12. 1986, σ. 5.  (3) ΕΕ αριθ. L 235 της 10. 8. 1982, σ. 4.  (4) Βλέπε σελίδα 1 της παρούσας Επίσημης Εφημερίδας.  ΠΑΡΑΡΤΗΜΑ  Ποσό της πριμοδότησης  1.2.3 //  //  //  // Μορφές μεταποιήσεων  που αναφέρονται στο  άρθρο 14 παράγραφος 5  του βασικού κανονισμού   // Προϊόντα που απαριθμούνται  στο παράρτημα Ι του κανονισμού  (ΕΟΚ) αριθ. 2203/82   // Ποσά για τα προϊόντα  που απαριθμούνται  στη στήλη 2  (ECU/τόνο)   //    //   //   // 1   // 2   // 3   //    //   //   // Ι. Κατάψυξη και αποθεματοποίηση ολόκληρων προϊόντων χωρίς εντόσθια, μετά κεφαλής, ή τεμαχισμένων προϊόντων   // Σεβαστός  Γάδος  Μαύρη πολλάκα  Μπακαλιάρος εγκλεφίνος  Μπακαλιάρος μερλάν  Γαρίδες  Γλώσσα η λεπιδωτή  Λέστια  Βατραχόψαρο  Σαρδέλες  Γάβροι   // 60   //    //   //   // ΙΙ. Τεμαχισμός σε φιλέτα, κατάψυξη και αποθεματοποίηση   // Σεβαστός  Γάδος  Μαύρη πολλάκα  Μπακαλιάρος εγκλεφίνος  Μπακαλιάρος μερλάν  Γλώσσα η λεπιδωτή  Λέστια  Βατραχόψαρο  Σαρδέλες  Γάβροι   // 106 (1)   //    //   //   // ΙΙΙ. Αλάτισμα και αποθεματοποίηση ολόκληρων προϊόντων χωρίς εντόσθια, μετά κεφαλής, ή φιλέτων ή τεμαχισμένων προϊόντων   // Σεβαστός  Γάδος  Μαύρη πολλάκα  Μπακαλιάρος εγκλεφίνος  Μπακαλιάρος μερλάν  Γλώσσα η λεπιδωτή  Λέστια  Βατραχόψαρο  Σαρδέλες  Γάβροι   // 103 (1)   //    //   //   // IV. Αποξήρανση και αποθεματοποίηση ολόκληρων προϊόντων χωρίς εντόσθια, μετά κεφαλής, ή φιλέτων ή τεμαχισμένων προϊόντων   // Σεβαστός  Γάδος  Μαύρη πολλάκα  Μπακαλιάρος εγκλεφίνος  Μπακαλιάρος μερλάν  Γλώσσα η λεπιδωτή  Λέστια  Βατραχόψαρο   // 114   //    //   //  Δεδομένου ότι το ποσό της πριμοδότησης δεν μπορεί ιδιαίτερα να ξεπεράσει το 50 % της κοινοτικής τιμής απόσυρσης του νωπού προϊόντος (άρθρο 14 παράγραφος 2 του κανονισμού (ΕΟΚ) αριθ. 3796/81) το ποσό μειώνεται:  α) για τις σαρδέλλες Αντλαντικού:  - σε 67 ECU ανά τόνο στις παράκτιες περιοχές και στα νησιά των κομητειών της Κορνουάλλης και Ντέβον στο Ηνωμένο Βασίλειο,  - σε 83 ECU ανά τόνο για την Ισπανία και Πορτογαλία·  β) για τους γάβρους σε 95 ECU ανά τόνο σε όλα τα κράτη μέλη με εξαίρεση την Ισπανία.